Komission asetus (EY) N:o 1081/2001, annettu 1 päivänä kesäkuuta 2001, asetusten (EY) N:o 1476/95, (ETY) N:o 1963/79 ja (EY) N:o 2768/98 muuttamisesta ja jäsenvaltioiden ja komission välisistä tiedonannoista rasva-alalla annetun asetuksen (ETY) N:o 205/73 kumoamisesta



Virallinen lehti nro L 149 , 02/06/2001 s. 0017 - 0018



Komission asetus (EY) N:o 1081/2001, annettu 1 päivänä kesäkuuta 2001, asetusten (EY) N:o 1476/95, (ETY) N:o 1963/79 ja (EY) N:o 2768/98 muuttamisesta ja jäsenvaltioiden ja komission välisistä tiedonannoista rasva-alalla annetun asetuksen (ETY) N:o 205/73 kumoamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 2 artiklan 2 kohdan, 12 a artiklan ja 20 a artiklan 7 kohdan, sekä katsoo seuraavaa: (1) Jäsenvaltioiden ja komission välisistä tiedonannoista rasva-alalla 25 päivänä tammikuuta 1973 annetun komission asetuksen (ETY) N:o 205/73(3), sellaisena kuin se on viimeksi muutettuna asetuksella (ETY) N:o 1058/87(4), säännökset ovat eräitä poikkeuksia lukuun ottamatta vanhentuneet. Mainittu asetus on sen vuoksi kumottava, ja liitettävä 4 ja 5 artiklan kauppaa ja tuotantotukia koskevat tiedonannot oliiviöljyalan tuontitodistusjärjestelmän soveltamista koskevista erityisistä yksityiskohtaisista säännöistä 28 päivänä kesäkuuta 1995 annettuun komission asetukseen (EY) N:o 1476/95(5) ja tiettyjen säilykkeiden valmistukseen käytettävien oliiviöljyjen tuotantotuen soveltamista koskevista yksityiskohtaisista säännöistä 6 päivänä syyskuuta 1979 annettuun komission asetukseen (ETY) N:o 1963/79(6), sellaisena kuin se on viimeksi muutettuna asetuksella (ETY) N:o 1458/89(7). (2) Eri oliiviöljyluokkien markkinahintojen seuranta on välttämätöntä sen arvioimiseksi, onko tarpeen soveltaa oliiviöljyn yksityisen varastoinnin tukijärjestelmästä 21 päivänä joulukuuta 1998 annetussa komission asetuksessa (EY) N:o 2768/98(8) säädettyjä yksityiskohtaisia sääntöjä. (3) Tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Lisätään asetuksen (EY) N:o 1476/95 1 artiklan jälkeen artikla seuraavasti: " 1 a artikla 1. Jäsenvaltioiden on ilmoitettava komissiolle: a) viimeistään kunkin kuukauden 5. ja 20. päivänä niitä edeltävältä 15 päivän jaksolta asetuksen N:o 136/66/ETY 1 artiklan 2 kohdan c alakohdassa tarkoitettujen tuotteiden osalta b) kunkin markkinointivuoden loppua seuraavan ensimmäisen kuukauden kuluessa mainitun asetuksen 1 ja 2 kohdan d ja e alakohdassa tarkoitettujen tuotteiden osalta määrät, joille on annettu tuonti- tai vientitodistukset, sekä eriteltävä tuodut määrät ja 2 artiklan 1 kohdassa tarkoitetuissa tapauksissa niiden alkuperä. Jos jäsenvaltiosta vaikuttaa siltä, että määrien, joille on haettu todistuksia kyseisessä jäsenvaltiossa, tuonti tai vienti uhkaa häiritä markkinoita, jäsenvaltion on ilmoitettava tästä viipymättä komissiolle ja toimitettava sille tiedoksi aiemmin esitetyllä tavalla eritellyt määrät, jaoteltuina määriin, joille on haettu todistuksia, mutta joiden osalta niitä ei ole vielä annettu tai hyväksytty, ja määriin, joille on annettu todistukset kuluvan 15 päivän jakson aikana. 2. Tässä asetuksessa tarkoitetaan ilmaisulla: a) 'kunkin kuukauden 5. päivää edeltävä 15 päivän jakso' ajanjaksoa kyseistä päivää edeltävän kalenterikuukauden 16. päivästä kuukauden loppuun, b) 'kunkin kuukauden 20. päivää edeltävä 15 päivän jakso' ajanjaksoa saman kalenterikuukauden 1. päivästä sen 15. päivään." 2. Lisätään asetuksen (ETY) N:o 1963/79 2 artiklan jälkeen artikla seuraavasti: " 2 a artikla Asetuksen N:o 136/66/ETY 20 a artiklassa tarkoitetun tuotantotuen osalta jäsenvaltioiden on ilmoitettava kunkin markkinointivuoden ensimmäisen kuukauden kuluessa oliiviöljymäärät, jotka on saatettu valvontaan edeltävän markkinointivuoden aikana." 3. Lisätään asetuksen (EY) N:o 2768/98 3 artiklan jälkeen artikla seuraavasti: " 3 a artikla Jäsenvaltioiden on ilmoitettava komissiolle viimeistään kunakin keskiviikkona asetuksen N:o 136/66/ETY liitteessä tarkoitettujen eri oliiviöljyluokkien edellisellä viikolla todetut keskihinnat alueensa merkittävimmillä edustavilla markkinoilla. Ilmoitettujen hintojen mukaan voidaan tarvittaessa liittää huomautuksia toimia koskevista määristä ja edustavuudesta." 2 artikla Kumotaan asetus (ETY) N:o 205/73. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä kesäkuuta 2001. Komission puolesta Franz Fischler Komission jäsen (1) EYVL 172, 30.9.1966, s. 3025/66. (2) EYVL L 328, 23.12.2000, s. 2. (3) EYVL L 23, 29.1.1973, s. 15. (4) EYVL L 103, 15.4.1987, s. 31. (5) EYVL L 145, 29.6.1995, s. 35. (6) EYVL L 227, 7.9.1979, s. 10. (7) EYVL L 144, 27.5.1989, s. 5. (8) EYVL L 346, 22.12.1998, s. 14.